“ซัมมิท แคปปิตอล” ร่วมทอดกฐินหวังสร้างบุญทำความดีตามรอยพ่อ
“ซัมมิท แคปปิตอล” นำทีมผู้บริหารและพนักงานกว่า 100 คน สืบสานประเพณีงานบุญครั้งยิ่งใหญ่งานทอดกฐินสามัคคีประจำปี โดยมีวัตถุประสงค์เพื่อ “ตามรอยพ่อ ทำดีอย่างต่อเนื่อง” และนำรายได้จากการร่วมทำบุญสมทบทุนสร้างศาลาปฏิบัติธรรม เพื่อใช้เป็นสาธารณะประโยชน์ต่อประชาชนทั่วไป 
14 พ.ย. 2559


วิชิต พยุหนาวีชัย ประธานเจ้าหน้าที่บริหาร บริษัท ซัมมิท แคปปิตอล ลีสซิ่ง จำกัด ผู้นำสินเชื่อเช่าซื้อรถจักรยานยนต์ ในเครือซูมิโตโม คอร์ปอเรชั่น ประเทศญี่ปุ่น นำทีมผู้บริหารและพนักงานกว่า 100 คน สืบสานประเพณีงานบุญครั้งยิ่งใหญ่งานทอดกฐินสามัคคีประจำปี ณ วัดสวนทองร่วมมิตร (ซับขอน) ต.หนองยางเสือ อ.มวกเหล็ก จ.สระบุรี ต่อเนื่องเป็นปีที่ 2 โดยมีวัตถุประสงค์เพื่อ “ตามรอยพ่อ ทำดีอย่างต่อเนื่อง” ด้วยการร่วมสร้างบุญน้อมถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช และนำรายได้จากการร่วมทำบุญสมทบทุนสร้างศาลาปฏิบัติธรรม เพื่อใช้เป็นสาธารณะประโยชน์ต่อประชาชนทั่วไป โดยปีนี้ยอดทำบุญรวมทั้งสิ้น 1,873,588 บาท
นอกจากนี้บริษัท ซัมมิทฯ ยังร่วมกับองค์กรท้องถิ่น และชาวบ้านในบริเวณใกล้เคียงร่วมทำอาหาร ต้อนรับผู้มีจิตศรัทธาที่มาร่วมงาน โดยไม่เสียค่าใช้จ่ายพร้อมส่งความสุขในงานบุญครั้งยิ่งใหญ่แก่ชาวสระบุรี